નવી દિલ્હી: નિર્ભયા ગેંગરેપના સગીર આરોપીને છોડી મુકવાના ચૂકાદા બાદ લોકો કાયદામાં ફેરફાર કરવા માટે આક્રોશ વ્યક્ત કરી રહ્યાં હતા એટલું જ નહી લોકો રસ્તા પર ઉતરી આવ્યા હતા. કોર્ટે સ્પષ્ટ કરી દીધું હતું કે તે કાયદાની ઉપરવટ જઇને નિર્ણય ન લઇ શકે અને કાયદાને બદલવાની જવાબદારી સરકારી પર છોડી દીધી હતી. સરકાર પર જુવેનાઇલ જસ્ટિસ બિલને પાસ કરાવવા માટે દબાણ વધી ગયું હતું. લોકસભા પાસ થયા બાદ આજે મંગળવારે આ બિલ રાજ્યસભામાં પણ પાસ થઇ ગયું છે.